Nasry Asfura

Nasry Juan Asfura Zablah (lahir 8 Jun 1958) yang juga dikenali sebagai Tito Asfura ialah ahli perniagaan dan ahli politik Honduras yang juga Presiden Honduras yang akan mengambil alih jawatan pada Januari 2026. Sebagai ahli Parti Nasional Honduras (PNH), beliau berkhidmat sebagai Datuk Bandar Tegucigalpa dari 2014 hingga 2022. 

Sebagai tokoh industri pembinaan, beliau juga menjadi timbalan dalam pejabat Francisco Morazán sebagi ahli Kongres Nasional Honduras dari 2010 hingga 2014 Asfura bertanding dalam Pilihan raya umum Honduras 2021 tetapi kalah kepada Xiomara Castro dari parti Liberty and Refoundation. Selepas menjadi Presiden PNH, beliau bertanding sekali lagi dan memenangi Pilihan raya umum Honduras 2025, mengalahkan Salvador Nasralla dari Parti Liberal Honduras. Ketika musim kempen, beliau menerima sokongan daripada presiden A.S. Donald Trump.

 Kehidupan awal dan kerjaya 
Nasry Juan Asfura Zablah dilahirkan pada 8 Jun 1958 di Tegucigalpa, Honduras. Beliau merupakan cucu kepada pendatang Kristian Palestin. Beliau lulus dari sekolah menengah di Institut San Francisco dan belajar kejuruteraan awam di Universiti Autonomi Nasional Honduras tetapi berhenti kursus untuk sebaliknya mengejar kerjaya dalam industri pembinaan. 

 Kerjaya politik 
Beliau bertanding dalam Pilihan raya Honduras 2009 dan dilantik sebgai ahli Kongres Nasional Negara mewakili jabatan Francisco Morazán. Beliau berkhidmat dalam posisi tersebut dari 2010 hingga 2014. Ketika itu, beliau meninggalkan posisi tersebut untuk menjadi Datuk Bandar ibu negeri Honduras,  Tegucigalpa. Sepanjang tempohnya sebagai datuk bandar, Asfura terkenal dengan projek jalan infrastrukturnya. Beliau memegang jawatan tersebut sehingga 2022. Pada Mei 2025, Asfura menjadi Presiden Parti Nasional, mendahului David Chávez.

 Kempen presiden 2021 

Asfura dicalonkan sebagai wakil Presiden 2021 bagi Parti Nasional. Beliau mengalahkan Mauricio Oliva dalam pemilihan utama parti. Pada awal kempen, tinjauan menunjukkan perlumbaan yang sengit antara Asfura dan lawannya dari parti kanan Xiomara Castro yang merupakan ketua LIBREdan isteri kepada bekas presiden Manuel Zelaya. Walau bagaimanapun, Xiomara berjaya memenangi pilihan raya tersebut dengan margin yang selesa.

 Nota 

Rujukan